"सईद अयूब ने इस स्टेटस पर टिप्पणी करते हुए यह महसूस किया कि मैंने नाराज़गी व्यक्त की. चूंकि ऐसा नहीं है, मैंने अपना दृष्टिकोण और विस्तार से उनके सामने रखा. उसे मैं यहां भी उद्धृत कर रहा हूं क्योंकि उनके स्टेटस की 'जड़ यहां है." सईद, मैंने कोई नाराज़गी नहीं, बल्कि आशुतोष जी के स्टेटस पर महिला कवियों संबंधी अंश से असहमति व्यक्त की थी, अपने स्टेटस में. तो ज़ाहिर है कि मेरे स्टेटस का आधार कहीं वहीं टिका है. मैं निजी तौर पर, कविता में या किसी भी अन्य व्यवसाय (profession) में श्रेष्ठता की कसौटीको लिंग- आधारित रूप में स्वीकार नहीं करता. पूर्वाग्रह हो सकते हैं लोगों के. ऐसा कैसे हो सकता है कि स्त्री और पुरुष के अनुभव संसार में कोई बुनियादी फ़र्क़ हो? सवाल चीज़ों को देखने और उन्हें अन्य चीज़ों से जोड़ कर देखने का तो हो सकता है, होना भी चाहिए. लेकिन यहां भी एक पेंच (catch) है. अपने अनुभवों और अनुभूतियों को सर्विक रूप देना फिर कोई ऐसी चीज़ नहीं है जो पुरुष की ही विशिष्टता हो, एकांतिक रूप से. कल कोई यह कहे कि फलां कवि हल्दी-मिर्च की पुडिया बांधते-बांधते कविता लिख लेता है, तो यह कविता पर नहीं, कवि के साहित्येतर काम पर टिप्पणी है. आपको क्या लगता है? मंगलेश की पीढ़ी के सामाजिक सरोकारों का ज़िक्र करते हुए आशुतोष जी लिखते हैं, मेरे स्टेटस पर ही, कि उस पीढ़ी का ज़ोर चीज़ों की सुंदरता को बचाने पर था. मेरा सवाल है, कि क्या सबका? कोई टकसाली कविताएं तो लिखी नहीं जा रही थीं? ऐसा तो कभी नहीं होता. रचनाएं कच्ची, अध-पकी, ढंग दे सिकी हुई, और जली हुई हो सकती हैं, रोटी की तरह. पहली और चौथी को खारिज कर दीजिए, दूसरी को मार्ग दर्शन और तीसरी को शाबासी/ प्रोत्साहन दीजिए. हार पुराणी पीढ़ी को अपने बारे में न जाने क्या क्या कहने की आदत होती है. इससे बचें. पिताओं के इस रुख की वजह से मैंने पुत्रों को पिता के प्रति शत्रु भावविक्सित करते हुए देखा है, और परिणाम स्वरूप परिवारों को बिखरते. कविता के क्षेत्र में तो यह बिल्कुल नहीं चलना चाहिए. कविता कैसी लगी- अच्छी या अच्छी नहीं, तो कह डालिए, और कृपावंत होकर यह भी बताते चलिए कि क्यों? मैं समझता हूं कि ऐसा हो सके, तो कवि और आलोचक के बीच अनावश्यक वैमनस्य का भाव तिरोहित होने लगेगा.?" आलोचक को भी तो अपना धर्म मित्रवत ही निभाना चाहिए, क्योंकि इसी में कविता का भला है,और आलोचना की प्रतिष्ठा भी."